Pystyt muuttamaan näitä tekstitiedostoja itsekin, mutta työkalun suhteen tulee
olla erittäin tarkkana! Suosittelen käyttämään LibreOffice Calcia. Sitä tosin
tarvitsee hieman säätää.

Toimi näin:

1. Avaa Calc.
2. Avaa TXT-tiedosto Calcista käsin, jolloin aukeaa "Tekstin tuonti".
3. Merkistö: Länsi-Eurooppa (Windows-1252/WinLatin-1)
4. Erottimena Sarkain, merkkijonoerotin on lainausmerkki " (eli ei hipsu ').
5. Muut valinnat: EI ruksia kummassakaan laatikossa.

Tämän jälkeen tarvitsee vielä laittaa tekstin automaattinen muotoilu pois
päältä. Tämä onnistuu `Työkalut > Automaattisen korjauksen asetukset`.

Ainakin nämä valinnat on kokemukseni mukaan hyvä ottaa pois:

[ ] Käytä korvaustaulukkoa
[ ] Korjaa KAksi ISoa KIrjainta sanojen alussa
[ ] Muuta jokaisen virkkeen ensimmäinen kirjain isoksi
[ ] Ohita tuplavälit
[ ] Korjaa cAPS LOCK -näppäimen tahaton käyttö

Oman harkinnan mukaan myös "Automaattinen lihavointi jne." voi ottaa pois.

Tämän lisäksi kohdan `Työkalut > Automaattinen syöttö` vieressä ei tulisi näkyä
ruksia.


## Varsinaisesta muokkaamisesta

Tiedostoissa olevien `%s`, `%d`, `%-d` keskinäistä järjestystä ei voi vaihtaa.
Jos järjestyksen vaihtaa, niin peli alkaa tulostaa ulos muistista aivan mitä
sattuu ja tämä saattaa pahimmillaan kaataa pelin.

Nämä tiedostot eivät sisällä ainoastaan kielitietoja, vaan myös esimerkiksi
olentojen ja sankareiden teknisiä tietoja. Voit siis muokata peliä haluamaasi
suuntaan.


## Teknisiä tietoja

Heroes III:n TXT-tiedostot ovat oikeasti CSV-tiedoja. Ne käyttävät seuraavia
sääntöjä:

- Rivin lopetus: CRLF
- Solujen erotin: sarkain eli TAB
- Solunsisäinen rivinvaihto: LF

Jos solussa on lainausmerkki tai se sisältää rivinvaihtoja, niin silloin solu on
aina lainausmerkkien sisällä ja sisäiset lainausmerkit ovat tuplana. Eli esim.
`"Moi ""tässä"" esimerkki"` tulkitaan pelissä `Moi "tässä" esimerkki`.

Huomaa että solunsisäinen rivinvaihto aiheuttaa ongelmia useissa normaaleissa
tekstieditoreissa, jotka yleensä haluavat pakottaa aina käyttöön jonkin tietyn
yksittäisen rivinvaihdon. Tämä kasvattaa riskiä sille, että tiedosto menee
lähes korjauskelvottomasti rikki tallennettaessa. LibreOffice Calc osaa taas
lukea ja tallentaa tiedoston juuri oikealla tavalla.
